

Οί 9 ί(Λΐ 5 ^ 9 ηεοΙ 6γ I 
ΤΗεοϋοΓοε Μουιηαρι 
θείε: 2008.07.ΜΗ1:47:17 
ΕΕ5Τ 
Ρθ35θπ: δίβΠθο ΡϋΡ 
(ΘπιΰθίΙΰΘϋ) ■ 
ίοθ3ίίοπ: Α0τβ|5, ΕΙΙίγιϊΚο 
Τ γρ09Γ3ίί0 


3043 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 297 

27 Ιουνίου 2008 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη ως αναδασωτέας δημόσιας έκτασης, συνολι¬ 
κού εμβαδού 80,087 στρεμμάτων στη θέση «Αγία 
Φανερωμένη», περιφέρειας του Συνοικισμού Τζά- 
ρας, του Δημοτικού Διαμερίσματος Κορώνης, του 

Δήμου Φαναριού, Νομού Πρέβεζας. 1 

Καθορισμός ορίων αιγιαλού, παραλίας και παλαιού 
αιγιαλού στη θέση «Ατένι» νήσου Άνδρου. 2 


ΑΠΟΦΑΣΕΙ Σ 

Αριθμ. 48479/1610 (1) 

Κήρυξη ως αναδασωτέας δημόσιας έκτασης, συνολικού 
εμβαδού 80,087 στρεμμάτων στη θέση «Αγία Φανε¬ 
ρωμένη», περιφέρειας του Συνοικισμού Τζάρας, του 
Δημοτικού Διαμερίσματος Κορώνης, του Δήμου Φα¬ 
ναριού, Νομού Πρέβεζας 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις 

α) Του άρθρου 117 παρ. 3 του Συντάγματος της Ελ¬ 
λάδος. 

β) Του ν. 3200/1955 περί διοικητικής αποκεντρώσεως 
όπως αυτές τροποποιήθηκαν μεταγενέστερα. 

γ) Του ν. 2503/1997 Διοίκηση, οργάνωση, στελέχωση 
της Περιφέρειας κ.λπ. 

δ) Του ν. 998/1979 Περί προστασίας των Δασών και 
Δασικών εν γένει εκτάσεων της Χώρας και ειδικότε¬ 
ρα: 

δα) του άρθρου 41 παρ. 1, δβ) του άρθρου 38 παρ. 1 
και 2 όπως ισχύουν σήμερα. 

2. Τις εξής διαταγές του Υπουργείου Αγροτικής Ανά¬ 
πτυξης και Τροφίμων: 

α) 160417/1180/9.7.1980, 


β) 182447/3049/24.9.1980. 

3. Την υπ’ αριθμ. 7622/1484/29.1.2008 απόφαση του Γ ενι¬ 
κού Γραμματέα Περιφέρειας Ηπείρου, περί μεταβίβασης 
αρμοδιοτήτων. 

4. Την υπ’ αριθμ. 45684/1510/29.5.2008 πρόταση της 
αρμόδιας Διεύθυνσης Δασών Πρέβεζας σχετικά με την 
κήρυξη ως αναδασωτέας της αναφερόμενης στο θέμα 
έκτασης, αποφασίζουμε: 

Κηρύσσουμε ως αναδασωτέα δημόσια δασική έκτα¬ 
ση συνολικού εμβαδού 80,087 στρεμμάτων (Ογδόντα 
στρεμμάτων και ογδόντα εφτά τετραγωνικών μέτρων). 
Η έκταση αυτή που βρίσκεται στη θέση «Αγία Φανερω¬ 
μένη», περιφέρειας του Συνοικισμού Τζάρας, του Δημο¬ 
τικού Διαμερίσματος Κορώνης, του Δήμου Φαναριού, 

Νομού Πρέβεζας, απεικονίζεται με στοιχεία Ε = 1-2-. 

-19-20-1 στο προσαρτημένο στην παρούσα απόφασή 
μας διάγραμμα, το οποίο αποτελεί αναπόσπαστο μέρος 
αυτής και έχει όρια: 

Ε = 80,087 στρέμματα 

Βόρεια: Με δημόσια δασική έκταση. 

Νότια: Με δημόσια δασική έκταση. 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Σκοποί της κήρυξης της ανωτέρω δασικής έκτασης 
ως αναδασωτέας είναι η διατήρηση του δασικού χα¬ 
ρακτήρα αυτής, ο αποκλεισμός διάθεσής της για άλλη 
χρήση και η αποκατάσταση της καταστραφείσας από 
πυρκαγιά, την 11η του μηνάς Ιανουάριου, δασικής βλά¬ 
στησης, αποτελούμενης από αείφυλλα πλατύφυλλα (κυ¬ 
ρίως πουρνάρι και σχίνο) σε θαμνώδη μορφή, φρύγανα 
και ασφάκα. 

Με την απόφαση αυτή δεν προκαλείται καμιά δαπάνη 
σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 5 Ιουνίου 2008 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

Αριθμ. 10895 (2) 

Καθορισμός ορίων αιγιαλού, παραλίας και παλαιού 
αιγιαλού στη θέση «Ατένι» Νήσου Άνδρου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 3, 4, 5 και 6 ν. 2971/2001 
(ΦΕΚ 285/τ.Α7ΐ9.12.2001) «περί αιγιαλού και παραλίας». 

2. Τις διατάξεις του άρθρου 1 του ν.δ. 439/1970 «περί 
συμπληρώσεως των διατάξεων περί αιγιαλού». 

3. Τις διατάξεις του άρθρου 5 του ν. 3200/1955 «περί 
διοικητικής αποκέντρωσης», όπως αυτές τροποποιήθη¬ 
καν και ισχύουν σήμερα. 

4. Τις διατάξεις του άρθρου 19 παράγρ. 5 ν. 2344/1995, του 
άρθρου 52 παρ. 6 ν. 2218/1994, του άρθρου 4 παρ. 7 του ν. 
2240/1994, δυνάμει των οποίων αρμοδιότητες του Υπουργεί¬ 
ου Οικονομικών που είχαν μεταβιβασθεί στους Νομάρχες, 
ανήκουν στον Περιφερειακό Διευθυντή, σε συνδυασμό με 
αυτές του άρθρου 14 παρ. 2 του ν. 2399/1996 με τις οποίες 
προβλέπεται η κατάργηση των θέσεων των Περιφερειακών 
Διευθυντών, οι αρμοδιότητες πλέον του οποίου περιήλθαν 
στο Γενικό Γραμματέα της Περιφέρειας και ασκούνται από 
τον αναπληρωτή Περιφερειακό Διευθυντή. 

5. Τις διατάξεις του τετάρτου εδαφίου της παρ. 2 του 
άρθρου 1 και της παρ. 6 του ιδίου άρθρου του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις» (ΦΕΚ 107/τ.Α'), σύμφωνα με τις οποίες οι Περι¬ 
φερειακές Υπηρεσίες του Υπουργείου Οικονομικών, που 
συγκροτούσαν την Περιφερειακή Διοίκηση του Νομού ή 
της Νομαρχίας, δεν υπήχθησαν στην ενιαία οργανική μονά¬ 
δα της Περιφέρειας, ούτε καταργήθηκαν αλλά αποτελούν 
από 1.9.1997, Υπηρεσίες του Υπουργείου Οικονομικών. 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημοσίας Δι¬ 
οίκησης και Αποκέντρωσης, σύμφωνα με το οποίο οι 
αρμοδιότητες του Γ ενικού Γ ραμματέα της Περιφέρειας 
σε θέματα Υπηρεσιών του Υπουργείου Οικονομικών, με- 
ταφέρονται από 1.9.1997 στον Υπουργό Οικονομικών. 

7. Την υπ’ αριθμ. 42362/Υ252/28.9.2007 (ΦΕΚ 1948/τ.Β') 
κοινή απόφαση του Πρωθυπουργού και του Υπουργού 
Οικονομίας και Οικονομικών, οι οποίες αφορούν αρμο¬ 
διότητες, που μεταβιβάζονται κατά των ανωτέρω, στους 
Υφυπουργούς Οικονομίας και Οικονομικών. 

8. Το ν. 3220/2004, «Μέτρα αναπτυξιακής και κοινω¬ 
νικής πολιτικής-αντικειμενοποίηση του φορολογικού 
ελέγχου κ.ά. διατάξεις (ΦΕΚ 15/τ.Α'/28.1.2004). 

9. Την υπ’ αριθμ. 1030067/296/Α006/7.4.2004 εγκύκλιο, 
της Διεύθυνσης Οργάνωσης του Υπουργείου Οικονομίας 
και Οικονομικών. 

10. Την από 10.10.2007 έκθεση της επιτροπής καθο¬ 
ρισμού των ορίων αιγιαλού, παραλίας, στην περιοχή 
«Ατένι», νήσου Ανδρου και το από Αύγουστο του 2007 
κτηματολογικό, υψομετρικό, τοπογραφικό διάγραμμα, 
εξαρτημένο από το κρατικό δίκτυο, (ΕΓΣΑ 87), κλίμα¬ 
κας 1:1000, το οποίο συντάχθηκε από τον Αγρονόμο 
Τοπογράφο Μηχανικό Δημήτριο Μπιλάλη, σε μία πινα¬ 
κίδα, ελέγχθηκε για την ακρίβεια της αποτύπωσης στις 
10.10.2007 από την Βασιλική Κηπιρτίδου, τοπογράφο 
μηχανικό της Κτηματικής Υπηρεσίας Ν. Κυκλάδων και 
θεωρήθηκε την ίδια ημερομηνία, από τον Στέλιο Σεζένια, 
Προϊστάμενο της Κτηματικής Υπηρεσίας Ν. Κυκλάδων. 


11. Το υπ’ αριθμ. 544.5/111/08/11.2.2008 έγγραφο του Γ ε¬ 
νικού Επιτελείου Ναυτικού, αποφασίζουμε: 

Επικυρώνουμε την από 10.10.2007 έκθεσή της κατά το 
άρθρο 3 του ν. 2971/2001 αρμόδιας επιτροπής για τον 
καθορισμό των ορίων αιγιαλού και παραλίας στη θέση 
«Ατένι» νήσου Ανδρου καθώς επίσης και το από Αύγου¬ 
στο του 2007 κτηματολογικό, υψομετρικό τοπογραφικό 
διάγραμμα, εξαρτημένο από το κρατικό δίκτυο (ΕΓΣΑ 87) 
κλίμακας 1:1000, το οποίο συντάχθηκε από τον Αγρονόμο 
Τοπογράφο Μηχανικό Δημήτριο Μπιλάλη, σε μία πινακί¬ 
δα, ελέγχθηκε ως προς την ακρίβεια της αποτύπωσης 
στις 10.10.2007, από τη Βασιλική Κηπιρτίδου, τοπογράφο 
μηχανικό της Κτηματικής Υπηρεσίας Ν. Κυκλάδων και 
θεωρήθηκε την ίδια ημερομηνία από το Στέλιο Σεζένια, 
προϊστάμενο της Κτηματικής Υπηρεσίας Ν. Κυκλάδων. 

Στο τοπογραφικό αυτό διάγραμμα καθορίστηκε 

α) την οριογραμμή του αιγιαλού με κόκκινη συνεχή 

πολυγωνική γραμμή και στοιχεία Α1, Α2, Α3. 

Α53, Α54, Α55 = Α19. 

β) την οριογραμμή της παραλίας με κίτρινη συνεχή 

πολυγωνική γραμμή και με στοιχεία Π1, Π2, Π3.Π53, 

Π54, Π55 = Π18. 

Αποφαινόμαστε, ότι υφίσταται παλαιός αιγιαλός, ο 
οποίος σημειώνεται επί του ανωτέρω τοπογραφικού 
διαγράμματος με μπλε συνεχή πολυγωνική γραμμή και 
με στοιχεία Α10, ΠΑ2, ΠΑ3, ΠΑ4, ΠΑ5, ΠΑ6, ΠΑ7, ΠΑ8, Α13 
και Α31, ΠΑ11, ΠΑ12, ΠΑ13, ΠΑ14, ΠΑ15, ΠΑ16, Α42. 

Στη ζώνη του αιγιαλού υπάρχει μικρό ερειπωμένο κτί- 
σμα, τμήμα συρματοπλέγματος, βάση από μπετόν. 

Η ζώνη παραλίας έχει πλάτος 10 μ. διότι διαφορετικά 
δεν εξυπηρετούνται οι σκοποί του άρθρου 1 παρ. 2 του 
ν. 2971/2001. 

Δεν εξαιρούνται τα κτίσματα (τμήμα ξερολιθιάς, τμήμα 
ερειπίου, αποθήκη), που βρίσκονται στη ζώνη παραλίας. 

Η απόφαση αυτή με την έκθεση της επιτροπής και το 
τοπογραφικό διάγραμμα να δημοσιευθούν στην Εφημε¬ 
ρίδα της Κυβερνήσεως. 

Ερμούπολη, 5 Ιουνίου 2008 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(Άρθρο 3 ν. 2971/19.12.2001) 

Για τον καθορισμό των ορίων του αιγιαλού που γίνεται 
για πρώτη φορά στη θέση «ΑΤΕΝΙ» ν. Άνδρου. 

Στην Άνδρο, σήμερα 10.10.2007, οι υπογεγραμμένοι: 

1. ΣΤΕΛΙΟΣ ΣΕΖΕΝΙΑΣ, προϊστάμενος της Κτηματικής 
Υπηρεσίας του Νομού Κυκλάδων, ως πρόεδρος, 

2. ΒΑΣΙΛΙΚΗ ΚΗΠΙΡΤΙΔΟΥ, Τοπογράφος Μηχανικός, της 
Κτηματικής Υπηρεσίας Ν. Κυκλάδων, ως μέλος, 

3. ΧΡΗΣΤΟΣ ΖΟΥΜΠΟΣ, Λιμενάρχης Άνδρου, ως μέλος, 
Γ ραμματέας της επιτροπής είναι η Αγγελική Ψιλλοπού- 

λου, υπάλληλος της Κτηματικής Υπηρεσίας ν. Κυκλάδων. 
Τα μέλη της Επιτροπής: 

4. ΔΗΜΗΤΡΙΟΣ ΜΠΟΥΝΤΟΥΡΗΣ, Διευθυντής της Δι¬ 
εύθυνσης Πολεοδομίας Νομαρχιακής Αυτοδιοίκησης 
ν. Κυκλάδων και 

5. ΕΜΜΑΝΟΥΗΛ ΚΑΛΑΒΡΟΣ, Διευθυντής Χωροταξίας 
και Περιβάλλοντος της Γ ενικής Γ ραμματείας Περιφέρειας 
ν. Κυκλάδων αν και προσκλήθηκαν με την υπ’ αριθμ. οικ. 

2171/5.10.2007 πρόσκληση του προέδρου, δεν παρευρέθη- 
σαν, αποτελούντες την επιτροπή καθορισμού των ορίων 
του αιγιαλού δυνάμει του άρθρου 3 του ν. 2971/19.12.2001 
και της υπ’ αριθμ. 6806/2007 απόφασης του Γενικού Γραμ- 
ματέα Περιφέρειας Ν. Αιγαίου, μεταβήκαμε επί τόπου 
στην προαναφερθείσα περιοχή και λαβόντες υπόψη: 

1. Την από 27.9.2007 αίτηση καθορισμού του Αντωνάκη 
Βασιλείου, των ορίων του αιγιαλού στην εν λόγω θέση. 

2. Το τοπογραφικό, υψομετρικό και κτηματολογικό 
διάγραμμα, εξαρτημένο από το κρατικό δίκτυο (ΕΓΣΑ 
87), το οποίο συντάχθηκε τον Αύγουστο του 2007 από 
τον Δημήτριο Μπιλάλη, αγρονόμο τοπογράφο μηχανικό 
σε μία πινακίδα, σε κλίμακα 1:1000, ελέγχθηκε επιτόπου 
για την ακρίβεια της αποτύπωσης την 10.10.2007 από τη 
Βασιλική Κηπιρτίδου, Τοπογράφο Μηχανικό της Κτημα¬ 
τικής Υπηρεσίας ν. Κυκλάδων και θεωρήθηκε την ίδια 
ημερομηνία από το Στέλιο Σεζένια, προϊστάμενο της 
Κτηματικής Υπηρεσίας ν. Κυκλάδων. 

3. Τις διατάξεις του ν. 2971/2001 «Αιγιαλός, παραλία και 
άλλες διατάξεις» όπως αυτός ισχύει, και τον ν. 1337/1983 
καθώς και την προς αυτόν σχετική Δικαστηριακή και 
Διοικητική Νομολογία. 

4. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης της 
ξηράς καθώς και τα στοιχεία που προβλέπονται από 
το άρθρο 9 του ν. 2971/2001 και ειδικότερα: 

Α. Τη γεωμορφολογία του εδάφους, για την οποία 
αναλυτικά αναφέρεται ότι: 

1. Πρόκειται για κόλπο βάθους 500μ. και πλάτους 400 μ. 
περίπου (πέρα από το οποίο ξεκινάει μεγάλο ανάπτυγμα 
πελάγους). 

Η μορφολογία της ακτής ξεκινώντας από τα ανατολι¬ 
κά προς τα δυτικά, συνίσταται από χαλαρά ιζήματα (άμ¬ 
μος), που έχουν προκύψει από την εναπόθεση φερτών 
υλών και από την αποσάθρωση-διάβρωση των μητρικών 
πετρωμάτων της ακτής. 

Η γεωμορφολογία της παράκτιας ζώνης συνίσταται από 
έντονο ανάγλυφο ακτογραμμής (διαρκείς εσοχές-όρμους) 
συγκεκριμένα περιλαμβάνει δύο αμμώδεις παραλίες. 

α) Προς τα βόρεια από έναν κολπίσκο βάθους 100 μ. 
και πλάτους 70 μ. περίπου. Στο μυχό του κόλπου σχημα¬ 
τίζεται αμμώδης παραλία μήκους 55 μ. περίπου, που έχει 
δημιουργηθεί από απόθεση φερτών υλών χειμάρρου. 

β) Προς τα νότια από έναν κολπίσκο βάθους 200μ. 
Στο μυχό του κόλπου σχηματίζεται αμμώδης παραλίας 
μήκους 400 μ. περίπου, που έχει δημιουργηθεί από από¬ 
θεση φερτών υλών χειμάρρου. Οι δύο παραπάνω αμμώ¬ 
δεις ακτές χωρίζονται από μία χερσόνησο βάθους 100 
μ. και πλάτους 80 μ., με ύψη στέψης 4-7 μ., η οποία είναι 
βραχώδης και της οποίας συνέχεται έκταση λοφώδης 
με φυσική βλάστηση (φρύγανα, θάμνοι κ.λπ.). 

2. Οι συνεχόμενες των δύο ακτών εκτάσεις, είναι πεδινές 
βρίσκονται εκτός εγκεκριμένου σχεδίου, ενώ της χερσονή¬ 
σου συνέχονται λοφώδεις εκτάσεις με φυσική βλάστηση. 

3. Το φυσικό όριο της βλάστησης συνίσταται από 
θαμνώδη χαμηλή φυσική βλάστηση (φρύγανα). 

4. Η ακτογραμμή έχει μικρό ανάπτυγμα πελάγους και 
προσβάλλεται εντονότερα από ανέμους βόρειους, βο¬ 
ρειοανατολικούς. 


5. Η μορφολογία του πυθμένα είναι αμμώδης με μικρές 
και ομαλές κλίσεις και μικρά βάθη κοντά στην ακτή, σύμ¬ 
φωνα με τον χάρτη 1:50.000 της ΓΥΣ, σε απόσταση 15 μ. 
περίπου από την ακτή το βάθος είναι 3 μ. Λαμβάνοντας 
υπόψη ότι σε περιοχές ακτών με μεγάλες κλίσεις βυθού 
και αντίστοιχα μεγάλα βάθη κοντά στην ακτή όπου ο 
κυματισμός καλύπτει κατά κανόνα μεγάλο εύρος ακτής, 
προκειμένου να εκτονωθεί. 

Επίσης το ότι η ύπαρξη βραχώδους πυθμένα με έντονο 
ανάγλυφο επιδρά στη χάραξη της γραμμής του αιγια- 
λού, δεδομένου ότι τέτοιου είδος σχηματισμοί επιδρούν 
στη διαφοροποίηση του κυματικού πεδίου από θέση σε 
θέση εντός της παράκτιας ζώνης. 

6. Τον τομέα ανάπτυξης κυματισμού σε σχέση με το μέτω¬ 
πο της ακτής, ότι δηλαδή πρόκειται για ακτή με μικρό ανά¬ 
πτυγμα πελάγους και ότι το μεγάλο ανάπτυγμα θαλάσσιας 
έκτασης συμβάλλει στη δημιουργία μεγαλύτερης έντασης 
κυματικού πεδίου σε σχέση με κλειστές θαλάσσιες περιοχές 
(όρμους και κόλπους), που έχουν την ίδια ένταση ανέμου. 

7. Τη μη ύπαρξη καταγεγραμμένων δημόσιων κτη¬ 
μάτων. 

8. Τη μη ύπαρξη κτηματολογίου. 

9. Την ύπαρξη μικρών τεχνικών κατασκευών κατά μή¬ 
κος της ακτής. 

10. Υπάρχει πρόταση (η οποία δεν έχει θεσμοθετη¬ 
θεί) χωροταξικών κατευθύνσεων και χρήσεων γης που 
επηρεάζουν την παράκτια ζώνη και καθορίζει Ζ.Ο.Ε σε 
όλη την εκτός εγκεκριμένου ρυμοτομικού σχεδίου και 
εκτός ορίων οικισμού περιοχή της ν. Ανδρου. 

11. Υπάρχουν ευπαθή οικοσυστήματα και προστατευό- 
μενες περιοχές. Συγκεκριμένα η περιοχή βρίσκεται μέσα 
στους Εθνικούς καταλόγους των περιοχών ΝΑΤυΠΑ 
2000, αποφασίζουμε: 

1. Καθορίζουμε επί του ανωτέρω τοπογραφικού δια¬ 
γράμματος: 

α) Την οριογραμμή του αιγιαλού με κόκκινη συνεχή 

πολυγωνική γραμμή και στοιχεία Α1, Α2, Α3.Α53, Α54, 

Α55 = Α19. 

β) Την οριογραμμή της παραλίας με κίτρινη συνεχή 

πολυγωνική γραμμή και στοιχεία Π1, Π2, Π3,.Π53, 

Π54, Π55 = Π18. 

2. Αποφαινόμαστε, ότι υφίσταται παλαιός αιγιαλός, 
ο οποίος καθορίζεται επί του ανωτέρω τοπογραφικού 
διαγράμματος με μπλε συνεχή πολυγωνική γραμμή και 
στοιχεία Α10, ΠΑ2, ΠΑ3, ΠΑ4, ΠΑ5, ΠΑ6, ΠΑ7, ΠΑ8, Α13 
και Α31, ΠΑ11, ΠΑ12, ΠΑ13, ΠΑ14, ΠΑ15, ΠΑ16, Α42. 

Στη ζώνη του αιγιαλού υπάρχει μικρό ερειπωμένο κτί- 
σμα, τμήμα συρματοπλέγματος, βάση από μπετόν. 

Η ζώνη παραλίας έχει πλάτος 10 μ. διότι διαφορετικά δεν εξυ¬ 
πηρετούνται οι σκοποί του άρθρου 1 παρ. 2 του ν. 2971/2001. 

Δεν εξαιρούνται τα κτίσματα, (τμήμα ξερολιθιάς, τμήμα 
ερειπίου, αποθήκη), που βρίσκονται στη ζώνη παραλίας. 

Η Επιτροπή 

Ο Πρόεδρος 
ΣΤΕΛΙΟΣ ΣΕΖΕΝΙΑΣ 
Τα Μέλη 

ΒΑΣΙΛΙΚΗ ΚΗΠΙΡΤΙΔΟΥ 
ΧΡΗΣΤΟΣ ΖΟΥΜΠΟΣ 

